text: Àudios de la secció La vida a debat - La vida - Pàgina 4
  La vida a debat
  Per què el semen dels joves tarragonins és de més mala qualitat?
  Malgrat que la mala qualitat del semen dels joves tarragonins és una dada objectiva, el jutjat d'instrucció 1 de Tarragona va arxivar el passat dia 22 de setembre el cas que investigava la relació entre contaminació ambiental i la mala qualitat del semen dels tarragonins. Per què? Ho debatem ara amb el dr. Àngel López, ginecòleg; Joan Manuel Olivella, president Grup Ecologista l'Escurçó, i Xavier Giménez, doctor en Ciències Químiques.
  El Babypod o com fer que el teu futur fill escolti Queen
  L'Institut Marquès ha presentat un aparell perquè, per via intravaginal, els fetus puguis escoltar música. Segons l'equip d'investigadors implicat en l'estudi, el Babypod demostra com els fetus poden escoltar i respondre de forma sorprenent a estímuls musicals. D'aquesta manera, es pot descartar la sordesa fetal i s'intueix que l'aprenentatge podria començar a l'úter matern. Hem connectat amb la nostra unitat mòbil, amb Mireia Mallol, i hem parlat amb els doctors Àlex García-Faura i Alberto Prats i la pacient Carla Ortiz. L'Empar Moliner i l'Àlex Torío s'han sorprès de com funciona l'aparell.
  : 00:38:42
  Nens gitanos, del barri a la universitat
  La Tamara i l'Isaac són dos joves que han estat acollits al projecte Silkapen, de la Fundació Pere Closa, dedicada a facilitar l'èxit educatiu dels nens gitanos. Aquest projecte ajuda els nens gitanos de barris com el de Sant Roc, a Badalona, o la Mina, a Sant Adrià de Besòs, a superar totes les etapes del cicle escolar, des de la Primària fins a la universitat. És una iniciativa destinada a enfortir la societat gitana en el seu conjunt, treballant per treure els joves de la marginalitat, i facilitant la irrupció de nous líders ben formats capaços d'estimular positivament les noves generacions.
  El cas Volkswagen, un cop fort al sector de l'automòbil
  En parlem amb José Luís Nueno, president de FACUA-Consumidores en Acción a Catalunya; Josep Maria Álvarez, secretari general de la UGT a Catalunya; Ferran Garriga, president d'Automoció del Col·legi d'Enginyers Industrials de Catalunya; Matías Carnero, secretari general de la Secció Sindical UGT Seat; i marxem fins un taller mecànic, concretament al Tallers Labraña, a Sant Adrià de Besòs, per saber què en pensen els usuaris.
  Corbata sí o no? Els polítics han canviat les formes per un desig de proximitat?
  Cada cop és més habitual veure els polítics amb indumentàries més informals. La corbata es reserva només per als actes més solemnes i els actors de la "nova política", amb samarreta i cua, arrosseguen els de la dreta a descordar-se la camisa. Estan canviant les formes en política, però això afecta el fons? I les dones? I els empresaris? S'està perdent el "vostè"? En parlem amb Josep Bargalló, el primer alt càrrec del Govern a anar sense corbata, Daniel Louzao, expert en història de la indumentària i sociologia de la moda i Pau Vidal, filòleg recreatiu. També connectem amb la unitat mòbil amb Mireia Mallol i Jaume Vendrell, fundador de la corbateria Vendrell, de la vila de Gràcia.
  Anem a Correus 20 minuts abans que s'acabi el termini per votar!
  La unitat mòbil amb Mireia Mallol es desplaça a la central de Correus, a la Via Laietana de Barcelona, quan falten pocs minuts perquè acabi el termini per votar per correu. Ha parlat amb molts usuaris i també amb el cap de comunicació de Correus, Vicenç Ibáñez, que ha avançat que per a aquestes eleccions hi haurà més de 100.000 vots per correu, una xifra que significa un rècord absolut.
  La gent, indignada amb les declaracions de Rajoy sobre la nacionalitat espanyola
  La unitat mòbil de Catalunya Ràdio, amb Mireia Mallol, ha recorregut la Facultat de Dret de la UB, l'estació de Sants i un bar i ha copsat la indignació de molta gent amb les declaracions del president del govern espanyol, Mariano Rajoy, que va quedar en evidència en una entrevista a Onda Cero. També hi ha intervingut el catedràtic de Dret Penal Xavier Arbós, que s'ha declarat al·lucinat. A més, hem tractat les amenaces de la banca espanyola, que va amenaçar d'abandonar Catalunya en cas d'una declaració unilateral d'independència. El president de l'Associació de Municipis per la Independència, Carles Puigdemont, ha avançat que demanarà als bancs que reclamin responsabilitats a l'AEB. I Albert Lluch, conseller delegat del Grup MED, el col·lectiu d'empreses del Col·legi Oficial de Metges de Barcelona, socis del BBVA, assegura que, després que aquesta entitat ha fet marxa enrere, ja no hi ha cap preocupació entre els seus clients.
  : 00:45:26
  Hem començat "La tertúlia de les persones" amb les que, segons un estudi d'un professor de la Universitat de Groningen, són les millors cançons per sentir-se bé. I això perquè avui és dilluns i ens hem fet ressò de l'informe del diari "La Vanguardia" titulat "Odio els dilluns". Hem parlat de com ser més feliços a la feina i de la "gran botifarra" que Artur Mas ha demanat que es faci als màxims mandataris del PP, el PSOE i Podem. A la taula, Vicent Sanchis, Manuel Milian Mestre, Victòria Molins i Joan Carles Gallego.
  Els avis, eduquen, malcrien o mantenen?
  Els avis s'han convertit, en molts casos, en salvavides de la família, en el pal de paller de l'estructura familiar, no només econòmicament, sinó també pel temps que dediquen als néts i per l'estabilitat que comporten. El paper dels avis i àvies avui en dia, quin és? Com ha de ser? Com ha canviat? Els avis eduquen o malcrien? Amb Maria Jesús Comellas, psicòloga i autora del llibre "Àvies i avis que malcrien i eduquen"; Vicenç Villatoro, escriptor; Pilarín Bayés, ninotaire; Rosa Regàs, escriptora, i Francesc Planells, economista.
  L'escola també ha de ser atractiva?
  Avui, dilluns 14 de setembre, dia que comença el curs escolar, debatem sobre si l'escola, a més d'educar, també ha de ser atractiva. Amb Xavier Massó, secretari general del Sindicat de Professors de Secundària; Maria Rosa Buixarrais, psicòloga, i Ramon Grau, director de l'Institut Quatre Cantons del Poblenou, a Barcelona.
  El crit de les dones. El seu dret a decidir
  Amb l'advocada María José Varela, la periodista Núria Ribó, el psicòleg Andrés Cuartero i l'assessor d'empreses Manolo Milián parlem del dret de les dones a decidir la seva pròpia vida. Entrevistem la portaveu del grup feminista Femen, Lara Alcázar, i l'alcalde d'Almacelles, últim municipi sacsejat per la violència masclista arran de l'apunyalament d'una veïna de la població aquest matí.
  Com diem que tenim càncer? Com hem de tractar els malalts de càncer?
  Tenir un càncer suposa una sotragada física i emocional, tant per a qui el té com per als del seu entorn. Durant molt de temps ha estat un tabú i els malalts de càncer eren víctimes d'un estigma social. Fins i tot s'intentava evitar la paraula i s'utilitzaven eufemismes com "mal lleig" o "mal dolent". Avui hem parlar del càncer amb persones que n'han tingut. Com diem que tenim càncer? Com hem de tractar els malalts de càncer? I els familiars? Amb Xavier Bonastre, periodista; Susana Frouchtmann, escriptora i periodista; Fernando Trias de Bes, escriptor i economista, i el doctor Josep Tabernero, cap d'Oncologia mèdica de l'Hospital Universitari de la Vall d'Hebron i director de l'Institut Vall d'Hebron.
  Com han rebut els catòlics el tomb que ha fet l'església sobre l'avortament?
  El papa ha donat als sacerdots el dret a perdonar el "pecat" d'avortament en el marc de l'any jubilar sempre que hi hagi penediment. A més ha fet una crida al món catòlic, i en especial a les parròquies i centres religiosos, perquè acullin els refugiats que arriben a Europa. A banda del testimoni colpidor de la Montserrat, una dona que es penedeix d'haver avortat, hi intervenen: Sara Berbel, presidenta de l'Institut Català de les Dones i coordinadora de polítiques d'igualtat de l'Ajuntament de Barcelona; Victòria Molins, membre de la Companyia de Santa Teresa de Jesús, dedicada especialment a ajudar persones en risc d'exclusió social; Enric Canet, capellà que treballa al Casal dels Infants del Raval, i Lluís Carreras, coordinador de Catholic Voices.
  La gasolina "low cost" és igual que la més cara?
  El 40% de la gasolina es ven ja en gasolineres "low cost", i els experts diuen que és "gairebé" igual. Quina és la diferència? Ho resolem amb Carles Fité, professor del Departament d'Enginyeria Química de la UB. També expliquem com s'ho fan les "low cost" per oferir gasolina més barata, quins preus hi ha ara al mercat, com trobar la benzina més econòmica i què hem de fer per conduir d'una manera més eficient des del punt de vista energètic. Tot plegat amb Jordi Perdiguero, professor del Departament d'Economia Aplicada de la UAB; Jordi Roset, copropietari de Petrolowcost, i Alberto Camaño, mànager de les autoescoles RACC. També, amb els nostres oients i en connexió amb la nostra unitat mòbil amb Marc Garriga.
  ¿Estan garantides les pensions?
  Estan garantides les pensions? Oriol Amat, catedràtic d'Economia Financera de la UPF; Jordi Garcia Sierra, professor de Teoria Econòmica de la Universitat de Barcelona, i Arturo Muñoz, graduat social i advocat, analitzen la situació actual i futura de les pensions.